**דף עבודה: כיבוש העי**

השלימו את תיאור המתרחש בפרק. השתמשו בבנק המילים המצורף מטה.

כיבוש העי- בתחבולות תעשה לך מלחמה

לאחר שנמצא ונענש מי שמעל בחרם עם ישראל יוצא לניסיון נוסף לכבוש את העי. אלוהים מחזק את יהושע במילים: "\_\_\_\_\_\_\_\_\_\_\_\_\_\_\_\_\_\_" (פסוק א) ושולח אותו לקרב עם \_\_\_\_\_\_\_\_ צבאי מתוחכם: יהושע שולח למארב \_\_\_\_\_\_\_\_\_\_\_\_\_\_\_\_\_\_ ולאחר מכן יוצא בעצמו עם שאר העם להתקיף את העי. הם מעמידים פנים שהתקיפה שלהם \_\_\_\_\_\_\_\_\_\_ ומתחילים בבריחה, וכך משכנעים את אנשי העי \_\_\_\_\_\_\_\_ אחריהם אל מחוץ לעיר. כשהעיר מתרוקנת ונשארת בלי \_\_\_\_\_\_\_\_\_, האורב \_\_\_\_\_\_\_\_\_\_\_\_ לתוך העיר, לוכד אותה ו\_\_\_\_ אותה באש.

יהושע וישראל הבורחים הופכים ל\_\_\_\_\_\_\_\_ ומכים את אנשי העי בלי להשאיר \_\_\_\_\_\_. ניסיון הכיבוש השני של העי מוכתר ב\_\_\_\_\_\_\_\_\_\_\_\_\_\_\_\_\_.

**בנק מילים: הצלחה גדולה, מצית, לרדוף, שריד, הגנה, אל תירא ואל תחת, שלושים אלף גיבורי חיל, מבצע, נכשלת, נכנס, רודפים**

**למורה – תשובות לדף העבודה:**

לאחר שנמצא ונענש מי שמעל בחרם עם ישראל יוצא לניסיון נוסף לכבוש את העי. אלוהים מחזק את יהושע במילים: "**אל תירא ואל תחת**" (פסוק א) ושולח אותו לקרב עם **מבצע** צבאי מתוחכם: יהושע שולח למארב **שלושים אלף גיבורי חיל** ולאחר מכן יוצא בעצמו עם שאר העם להתקיף את העי. הם מעמידים פנים שהתקיפה שלהם **נכשלת** ומתחילים בבריחה, וכך משכנעים את אנשי העי **לרדוף** אחריהם אל מחוץ לעיר. כשהעיר מתרוקנת ונשארת בלי **הגנה**, האורב **נכנס** לתוך העיר, לוכד אותה ו**מצית** אותה באש.

יהושע וישראל הבורחים הופכים ל**רודפים** ומכים את אנשי העי בלי להשאיר **שריד**. ניסיון הכיבוש השני של העי מוכתר ב**הצלחה גדולה**.